CELEX: 32017D2430
Language: hr
Date: 2017-12-08 00:00:00
Title: Odluka Političkog i sigurnosnog odbora (ZVSP) 2017/2430 od 8. prosinca 2017. o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/2/2017)

23.12.2017   
            
            
               HR
            
            
               Službeni list Europske unije
            
            
               L 344/9
            
         ODLUKA POLITIČKOG I SIGURNOSNOG ODBORA (ZVSP) 2017/2430
   od 8. prosinca 2017.
   o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/2/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2005/889/ZVSP (1) od 25. studenoga 2005. o uspostavi Misije pomoći Europske unije za granični prijelaz Rafah (EU BAM Rafah), a posebno njezin članak 10. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Na temelju članka 10. stavka 1. Zajedničke akcije 2005/889/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja Misije pomoći Europske unije za granični prijelaz Rafah (EU BAM Rafah), uključujući odluku o imenovanju voditelja misije.
            
         
               (2)
            
            
               PSO je 7. srpnja 2015. donio Odluku EU BAM Rafah/1/2015 (2), kojom je gđa Natalina CEA imenovana voditeljicom misije EU BAM Rafah od 1. srpnja 2015. do 30. lipnja 2016.
            
         
               (3)
            
            
               Vijeće je 4. srpnja 2017. donijelo Odluku (ZVSP) 2017/1193 (3) kojom je trajanje misije EU BAM Rafah produljeno do 30. lipnja 2018.,
            
         
               (4)
            
            
               PSO je 11. srpnja 2017. donio Odluku EU BAM Rafah/1/2017 (4), kojom je mandat gđe Nataline CEE kao voditeljice misije EU BAM Rafah produljen za razdoblje do 30. lipnja 2018.
            
         
               (5)
            
            
               Visoki predstavnik Unije za vanjske poslove i sigurnosnu politiku predložio je 1. prosinca 2017. imenovanje g. Günthera FREISLEBENA voditeljem misije EU BAM Rafah na mjesto gđe Nataline CEE od 4. prosinca 2017. do 30. lipnja 2018.
            
         DONIO JE OVU ODLUKU:
   Članak 1.
   G. Günther FREISLEBEN imenuje se voditeljem Misije pomoći Europske unije za granični prijelaz Rafah (EU BAM Rafah) za razdoblje od 4. prosinca 2017. do 30. lipnja 2018.
   Članak 2.
   Odluka Političkog i sigurnosnog odbora EU BAM Rafah/1/2017 stavlja se izvan snage.
   Članak 3.
   Ova Odluka stupa na snagu na dan donošenja.
   Primjenjuje se od 4. prosinca 2017.
   
      Sastavljeno u Bruxellesu 8. prosinca 2017.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 327, 14.12.2005., str. 28.
   
   
      (2)  Odluka Političkog i sigurnosnog odbora (ZVSP) 2015/1128 od 7. srpnja 2015. o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2015) (SL L 184, 11.7.2015., str. 16.).
   
      (3)  Odluka Vijeća (ZVSP) 2017/1193 od 4. srpnja 2017. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 172, 5.7.2017., str. 12.)
   
      (4)  Odluka Političkog i sigurnosnog odbora (ZVSP) 2017/1280 od 11. srpnja 2017. o produljenju mandata voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2017) (SL L 184, 15.7.2017., str. 63.).